
	‘Disgrifiwch ddigwyddiad dysgu a ddigwyddodd yn ystod eich lleoliad.
Adfyfyriwch ar beth ddigwyddodd, gan gysylltu digwyddiadau â damcaniaethau dysgu ac addysgu.
Gwnewch argymhellion ynghylch sut gallech chi wella’ch arfer eich hun yng ngoleuni hyn, a chrëwch boster digidol i ddangos sut byddech yn defnyddio’r holl wybodaeth hyn i ddatblygu elfennau amgylchedd dysgu effeithiol.’
	Nifer o eiriau (neu’r cyfwerth): 
	6

	Dyddiad cyflwyno:
	17/10/18
	Dyddiad dychwelyd marciau dros dro ac adborth ysgrifenedig: 
	14/11/18

	Dull cyflwyno: 
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd.  (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg yng nghyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb.  Cosbau am gyflwyno’n hwyr: Hyd at wythnos yn hwyr, uchafswm marc o 40%.  Dros wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno. 

	Gonestrwydd academaidd / cyfeirnodi: 
	Mae gonestrwydd academaidd yn ofynnol.  Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn.   



Cyflwyniad: 
Cyfeirir at arsylwad mewn ysgol yn Ne Cymru, roedd yr ysgol yn cynnal darpariaeth i ddisgyblion o 3 mlwydd oed hyd at 19 mlwydd oed. Cafwyd yr ysgol 630 o ddisgyblion, gyda 164 ohonynt yn yr adran gynradd. Gweithiwyd yr ysgol yn arloesol gyda Llywodraeth Cymru tuag at Gwricwlwm Dyfodol Llwyddiannus Donaldson. Nodwyd bod 90% o ddisgyblion yn yr ysgol yn rhugl yn y Gymraeg, er mai 41% yn unig o’r disgyblion sydd yn siarad Cymraeg gartref (Estyn, 2017). Arsylwyd dosbarth o ddau ddeg saith o ddisgyblion blwyddyn dau yn y Cyfnod Sylfaen. Noder hefyd bod un gynorthwywraig yno i’w cefnogi .
Cyn arsylwi fe’m cyflwynwyd i’r disgyblion er mwyn gwneud yn siŵr eu bod yn gyfforddus gyda fy mhresenoldeb yn y dosbarth. Rhaid oedd ystyried materion moesol wrth gynnal yr arsylwad megis anhysbysrwydd enwau wrth gadw nodiadau a chadw’r enw’r ysgol yn anhysbys (Papatheodorou, Luff a Gill, 2013). Mater arall yn teilyngu sylw oedd canllawiau amddiffyn plant, a magwyd dealltwriaeth lwyr o weithdrefnau’r ysgol drwy ddarllen y polisi ymlaen llaw.  (Burton a Reid, 2018).
Polisi arall a deilyngodd sylw oedd yr un arsylwi er mwyn magu ymwybyddiaeth o weithdrefnau i’w canlyn wrth arsylwi. Edrychwyd hefyd ar wefan yr ysgol i ddarganfod gwybodaeth bellach am weithdrefnau a strwythurau cyn ymweld. Cysylltir  yr arsylwad â damcaniaethau perthnasol drwy’r aseiniad gan fwrw ymlaen i gyflwyno poster o ddosbarth delfrydol. Ychwanegir esboniad ar gynnwys y poster. Dilynwyd canllawiau BERA (2018) wrth arsylwi, er enghraifft, parchu bob person oedd yn cymryd rhan yn yr arsylwad a hefyd ystyried anghydraddoldebau strwythurol. Ystyriwyd ffyrdd o  wella arfer personol drwy gydol yr arsylwi gan gofnodi arfer da wrth fynd ac yna adfyfyrio at y ffordd ymlaen o ran gweithredu bersonol (McDonagh et al., 2012).
Rhan 1:
Roedd pum wahanol grŵp o fewn gwahanol ardaloedd o’r ddarpariaeth barhaus yn y dosbarth ac roedd un grŵp yn gwneud tasg ffocws gyda’r athrawes ddosbarth. Penderfynwyd arsylwi’r grŵp ar y mat dan arweiniad gyda’r athrawes ddosbarth. Ffocws pob gweithgaredd oedd thema ‘Y Corff’. Yn flaenorol roedd y disgyblion wedi dysgu cân i’w helpu i gofio sut oedd rhannau’r corff yn gweithredu. Atgoffodd yr athrawes y disgyblion ar ddechrau’r wers am y gân a chanon nhw’r gân gyda’i gilydd cyn mynd ati i wneud gweithgareddau estynedig. Dosbarthodd yr athrawes dosbarth y plant i wahanol dasgau yn y dosbarth.
Drwy drafodaeth gyda’r athrawes deallwyd fod y plant wedi’u grwpio yn ôl gallu. Erys dadl parthed grwpio ers y 1940au a’r 1950au. Yn y cyfnod yma roedd 74% o ysgolion yn grwpio plant yn ôl gallu erbyn saith mlwydd oed. Fodd bynnag erbyn canol y 1960au magwyd barn wrthwynebol tuag at grwpio yn ôl gallu oherwydd cyfleoedd cyfartal, tegwch a chanlyniadau cymdeithasol (Marks, 2016). Newidiwyd ymagweddau athrawon gan ffafrio gallu cymysg nes dyfodiad y Ddeddf Ddiwygiedig Addysg (1988) a chyflwyniad cwricwlwm newydd oedd yn cynnwys targedau a gwelwyd twf ym mhoblogrwydd grwpio yn ôl gallu unwaith yn rhagor (Ireson a Hallam, 2001).
Cyflwynodd yr athrawes y dasg ffocws i’r grŵp ac esbonio beth oedd angen iddyn nhw wneud. Arddangosodd yr athrawes ffedog ag amlinelliad o’r corff arni gan ofyn i’r disgyblion i gyfateb trwy osod rhannau o’r corff ar y ffedog yna cysylltu enwau gyda rhannau o’r corff. Yn olaf, gofynnodd iddynt ddewis brawddeg i fynd gyda phob rhan o’r corff i ddisgrifio dull gweithredu bob organ.
Yn gyntaf, fe wnaeth yr athrawes rhoi’r ffedog i blentyn rhif 1 i roi arno, roedd y ffedog yn ffitio plentyn rhif 1 yn berffaith, mae hyn yn gysylltiedig  â damcaniaeth Montessori (Allen & Gordon, 2011). Roedd plentyn rhif 1 yn aros i fyny a phlant rhif dau, tri, pedwar a phump yn eistedd i lawr ar y llawr gyda’r athrawes y tu ôl iddynt fel bod pawb yn gallu gweld y ffedog yn glir. Roedd darnau o’r corff ar y llawr o flaen y plant ac roedd yr athrawes yn cyfarwyddo’r plant un ar y tro i osod y darnau yn y man cywir ar y corff.
Llwyddodd y plant i gwblhau’r dasg yn gymharol chwim a didrafferth. Ar ôl gosod y darnau aeth y plant ymlaen i labelu bob organ e.e. ysgyfaint, stumog ac yn y blaen. Unwaith eto llwyddodd y plant i gwblhau hyn yn dda gyda chyfnod neu ddau yn unig le roedden nhw’n ansicr ond fe wnaethon nhw gydweithio i ddatrys yr her. Yn olaf, roedd rhaid i’r plant baru brawddegau gyda’r darnau corff. Yn gyntaf, darllenon nhw’r brawddegau ar goedd i’w cyd ddisgyblion, gan ddatblygu sgiliau llythrennedd y plant (MacBlain, 2014). Bu hyn yn her i’r grŵp.  Fe’u hatgoffwyd tair gwaith gan yr athrawes o’r gân a fe’u hanogodd i’w defnyddio wrth osod y brawddegau. Gyda chymorth cân llwyddodd y plant i gwblhau’r dasg. Roedd y plant hefyd yn gwrando’n weithredol ar ei gilydd drwy gydol y dasg. Dyma dystiolaeth fod yr athrawes wedi datblygu a hybu eu sgiliau gwrando (Grigg, 2010).
Dewiswyd y digwyddiad oherwydd bod y plant yn gwneud tasg ffocws ac felly’n dysgu ac yn cymdeithasu gyda’i gilydd yn dorfol fesul grŵp. Roedd llawer o wahanol elfennau wedi’u harddangos yn ystod yr arsylwad megis siarad archwiliadol gyda’r plant yn helpu’i gilydd i gwblhau’r dasg gan ddatrys problemau drwy ddysgu’n gydweithredol. Amlyga hyn gryfder dysgu trwy siarad â’r modd yr ysgogir chwilfrydedd, dychymyg a diddordebau’r plant (Cremin ac Arthur, 2014). Hefyd, roedd defnydd o gân yn y dasg i helpu’r plant gofio’r wybodaeth angenrheidiol i gwblhau’r dasg. Perthyn hyn i ddamcaniaeth Aml Ddeallusrwydd Grediniwr (1993 dyfynnwyd yn Press, 2006).
Cadwyd cofnodion ysgrifenedig yn ystod yr arsylwad gan fod y dasg yn eithaf byr. Drwy hyn roedd modd adfyfyrio ar ymateb llafar y plant a disgrifiad o’u gweithredoedd. Dyma ffordd hwylus o recordio’r arsylwad gan mai adnodd neu ddau oedd eu hangen (Hobart a Frankel, 2004). Anfanteision o gofnodi ar ffurf nodiadau ar bapur yn ystod yr arsylwad oedd cofnodi’r holl ddigwyddiadau oedd ar waith yn y dosbarth ar yr un pryd. Rhaid felly oedd canolbwyntio ar y grŵp penodol yn unig. Gwerthuswyd y nodiadau ac wrth werthuso ansawdd y cofnodion canfuwyd nodiadau  wedi’u recordio nad oedd eu hangen ond anodd oedd dewis a dethol ar y pryd (Bruce, Louis a McCall, 2015). Wrth adfyfyrio ar y profiad, ystyriwyd manteision o ddefnyddio recordydd tâp i’r dyfodol er gwneud yn siŵr fod pob darn o wybodaeth ar gof a chadw. Byddai hyn yn ysgwyddo pwysau cofnodi pob dim a chaniatáu i’r arsyllwr i ganolbwyntio ar y dasg yn unig (Cohen et al., 2016).
Rhan 2:
Nodwyd fod plentyn rhif tri wedi llwyddo i gysylltu labelai rannau o’r corff â’r ffedog ond cafodd gryn drafferth yn cysylltu’r brawddegau gyda’r rhannau. Amlyga hyn ddamcaniaeth Nottingham (2016)  sef ‘The Learning Pit’ . Roedd y dasg yn dechrau gyda chysyniad sef dod o hyd i ran addas o’r corff.  Y cam nesaf o’r ddamcaniaeth yw’r croestyniad gwybyddol. Amlygodd plentyn 3 hyn wrth gyfleu ansicrwydd parthed y brawddegau cywir i gyd-fynd gyda rhannau o’r corff. Roedd yn pendroni rhwng dwy frawddeg ac yn y diwedd llwyddodd gyda chymorth ei chyfoedion. Cysyllta’r rhan olaf o’r damcaniaeth, sef y lluniad, gyda phan wnaeth yr athrawes ymuno â’r dasg a chwestiynu a herio plentyn 3 i ddarganfod yr ateb. Llwyddodd y plant i gydweithio gyda’i gilydd drwy gydol y dasg a chefnogi'i gilydd ar adegau trafferthus. Roedd yr athrawes hefyd wedi ymuno hwnt ac yma i gynnig cymorth neu eu hatgoffa o’r gân.
Ymhellach, cysylltir hyn ag parth datblygiad procsimol Vygotsky sef y gwahaniaeth rhwng beth y mae plant yn gallu ei wneud heb gymorth a beth allant nhw ei wneud gyda’r cymorth. Yn ystod yr arsylwad yma roedd y plant yn gallu gwneud rhan fwyaf o’r dasg yn annibynnol heb gymorth wrth yr athrawes ond am y cam olaf o’r dasg sef pan oeddent yn gosod y brawddegau gyda’r rhannau’r corff. Fe wnaeth yr athrawes ei hatgoffa o’r gân a rhoi bach o gymorth iddynt yn ystod gosod brawddegau (Grigg, 2010).
Cysyllta’r profiad yma ag adroddiad a gyhoeddwyd gan Hay McBer (2000) sef model effeithiolrwydd athrawon. Mae’r model yn cynnwys tair elfen wahanol sef y sgiliau addysgu, nodweddion proffesiynol a hinsawdd y dosbarth. Mae’r tair elfen yma yn cyfannu â’r arsylwad gan fod yr athrawes ddosbarth wedi dilyn pob elfen (Miller, 2002). Fe oedd ganddi ddulliau a strategaethau i gwblhau’r dasg. Rheolodd amser y dasg yn effeithiol a sicrhaodd fod y plant wedi gorffen a thacluso erbyn amser cinio. Dangoswyd y plant  llawer o barch tuag at yr athrawes ddosbarth a’u cyfoedion a oedd disgyblaeth y plant yn dda iawn drwy gydol yr arsylwad. Cynhaliodd yr athrawes  ei hun yn broffesiynol iawn drwy gydol pob agwedd o’r arsylwad gan baratoi a meddwl am y dasg ymlaen llaw. Arweiniodd y dasg ar y dechrau gan sicrhau fod y plant yn gwybod beth oedd yn ddisgwyliedig ohonynt a chydnabu adegau lle'r oedd angen cefnogaeth neu arweiniant arnynt gan ymuno mewn trafodaethau. Yr elfen ddiwethaf o’r adroddiad yw hinsawdd y dosbarth. Roedd yr awyrgylch yn dda trwy gydol y dosbarth. Cefnogwyd yr athrawes y plant os oedd angen ond roedd y plant yn ddeallus iawn a doedd yr athrawes ddim wedi ymuno gyda nhw llawer. Amlygodd y plant ddiddordeb yn y dasg. Tystia hyn fod yr athrawes wedi gwahaniaethu’n bwrpasol ac addasu’r gweithgareddau ar gyfer y grwpiau gwahanol.  Roedd y defnydd o’r ffedog yn dda iawn oherwydd roedd gan y plant llawer o ddiddordeb ynddi (Swainston, 2008).
Cefnoga damcaniaeth Montessori â’r arsylwad yma gan fod y dasg yn seiliedig ar lefel y plant. Cynhaliwyd a chwblhawyd y dasg ar lawr y dosbarth ac roedd maint y ffedog yn cyfateb yn berffaith â maint y dysgwyr (Allen & Gordon, 2011). Cydnabu ymagwedd Montessori bod plant yn ddysgwyr gweithredol ac yn hoffi cael rhyddid i ddysgu. Yn y sefyllfa yma roedd y plant yn gwbl rydd i wneud y dasg yn unigol neu gydag aelodau eraill eu grŵp os oedd angen cymorth arnynt. Ymhellach, mae damcaniaeth Montessori yn pwysleisio’r ffaith bod yr athrawon yn y dosbarth yn arwain y plant i wneud yn dda yn y dasg benodol a gwneud yn siŵr fod yr amgylchedd dosbarth yn addas ar gyfer y plant. Roedd yr athrawes ddosbarth wedi cwrdd â’r pwyntiau yma hefyd gan fod y plant i weld yn hyderus ac yn barod i ddysgu (Isaacs, 2012). Cysylltir hyn ag argymhellion yr Athro Donaldson a’r diben ‘dysgwyr uchelgeisiol, galluog’ (Llywodraeth Cymru, 2016).
Fodd bynnag, mae yna farn feirniadol o ddamcaniaeth Montessori sef gostyngiad yn rôl allweddol yr athro neu’r athrawes a’r dylanwad sydd ganddynt ar blant a beth allant ddarganfod o fewn y dosbarth.  Effeithia hyn ar y berthynas rhwng yr athro/wes a’r plentyn o fewn y dosbarth (New a Cochran, 2007).
Amlygir cyswllt rhwng damcaniaeth Dewey (1938) a damcaniaeth Montessori (1966) wrth gyfeirio at amgylchedd y dosbarth a sut y mae plant yn addasu i’r amgylchedd o’u hamgylch. Dysgu cymdeithasol yw sail athroniaeth Dewey (1938).  Cyfeiria at  y dosbarth fel endid cymdeithasol i blant i ddysgu a datrys problemau gyda’i gilydd. Pwysleisia Dewey fod plant yn dysgu trwy ddull ymarferol. Ymarferol oedd dull gweithredu’r plant yn y dasg arsylwi gyda defnydd o’r  ffedog yn sicrhau bod y dysgu’n weledol i’r plant ac yn cefnogi’u dysgu (Williams, 2017).			
Fel soniwyd yn flaenorol, mae damcaniaeth aml ddeallusrwydd Gardner (1993) yn gysylltiedig â defnyddio caneuon o fewn y dosbarth i gofio pethau.  Yn yr achos yma roedd y gân yno i atgyfnerthu cof y plant o enwau rhannau o’r corff a’i weithredoedd. Pwysleisia Gardner (1993) y ffordd y gwnaiff cerddoriaeth gryfhau’r cysylltiadau rhwng y niwronau wrth brosesu dwy ochr yr ymennydd ac ysgogi sgiliau gwybyddol y plant wrth ganu (Press, 2006). Fodd bynnag, anghytuna Morgan (1996, dyfynnwyd yn Heywood, 2005) gan ddadlau nad oedd ymchwil Gardner (1993) yn wreiddiol a bod y wybodaeth wedi’i ddefnyddio gan seicolegwyr eraill cyn ei ddydd.
Yn ôl Gardner, dylai athrawon gynllunio ar gyfer aml ddeallusrwydd o fewn dosbarth a ffyrdd  amrywiol o addysgu plant. O’r arsylwad tystiwyd i’r athrawes ehangu deallusrwydd y plant mewn perthynas â’r ddamcaniaeth. Roedd hyn yn cynnwys elfennau gorfodol, rhyngbersonol, rhesymegol, ieithyddol a cherddorol (Gardner, 2006). Cysylltir yr elfen orfodol â gwahanol rannau’r corff a’r lliwiau ar y rhannau hynny gan eu bod nhw’n edrych yn fwy deniadol i’r plant. Cynlluniodd yr athrawes gyfle i’r plant feddwl yn annibynnol wrth wneud y dasg ac i  gwblhau rhannau o’r dasg fesul grŵp cyfan pe byddai angen help llaw. Mae’r elfen resymegol yn cysylltu â meddwl ar y cyd sef beth oedd y plant yn ei wneud trwy gydol y dasg wrth gofio am beth y gwnaethant ddysgu’n flaenorol. Atgoffodd yr athrawes y plant i ddarllen bob gair neu frawddeg allan i weddill y grŵp ar ddechrau’r dasg. Hybodd hyn yr elfen ieithyddol. Eto fe wnaeth y plant ddysgu cân am y corff cyn cyflwyno’r dasg ac fe wnaethon nhw ddefnyddio’u gwybodaeth flaenorol a chanu’r gân yn ystod y dasg pan oedd angen fwy o gymorth arnynt (Pritchard, 2014).
Ceir beirniadaeth a safbwynt gwrthwynebol i ddamcaniaeth Gardner. Cyffir hyn oherwydd ei bod wedi eithrio rhai elfennau pwysig allan o’i damcaniaeth yr esbonnir Kincheloe (2004) er ei fod e wedi datblygu ei damcaniaeth dros y 20 mlynedd diwethaf. Hefyd, mae damcaniaethwyr yn amau gallu  Gardner i ddeall elfennau cymdeithasol, gwleidyddol a diwylliannol a helpodd i lunio'r syniad cychwynnol o’r aml ddeallusrwydd. Mae’r feirniadaeth yn honni fod Gardner wedi ymyrryd mewn ffyrdd epistemoleg a chymdeithasol (Kincheloe, 2004).
Roedd defnyddio’r gân yn y dasg yn effeithiol iawn o ran atgoffa’r plant am gynnwys y wers a’r hyn oedd yn ddisgwyliedig ohonynt. Mae yna ymchwil yn cefnogi bod caneuon yn helpu plant i gofio gwybodaeth yn fwy syml. Gall canu gymell disgyblion i gymryd rhan a helpu datblygu hyder (Iwasaki et al., 2013).
Crëwyd Donaldson pedwar gwahanol ddiben o fewn y cwricwlwm newydd Dyfodol Llwyddiannus, mae’r diben ‘dysgwyr uchelgeisiol, galluog’ yn gyswllt â bob agwedd o’r arsylwad gan fod y plant yn dysgu trwy gydol y dasg (Donaldson, 2015).
I gasglu, ni dderbyniwyd mewnbwn gan y plant am le roeddent am ddysgu. Nid ddarparwyd cyfle iddynt gyfnewid a symud o gwmpas i wneud tasg arall ar ôl cwblhau tasg gychwynnol y chwaith. Dylai’r athrawes wedi amlinellu pwysigrwydd annibyniaeth i blant o fewn yr amgylchedd dosbarth a’r hawl iddynt ddilyn cwys eu hunain ac iddynt fod yn greadigol (Donaldson, 2015). Dywed Bayley & Featherstone (2013) dylai plant gael yr hawl i gyfrannu a gwneud penderfyniadau eu hunain. Fodd bynnag, eglura Bayley & Featherstone (2013) yr angen am reolau a’u hamlinellu’n glir o’r cychwyn. Ant ymlaen i ddatgan nad mynediad i unrhyw beth a gwneud unrhyw beth yw ystyr annibyniaeth. Yn dilyn hyn, fyddaf yn gwneud yn siŵr fy mod i’n meddwl am hyn wrth gynllunio gwersi a hybu mewnbwn y plant trwy gydol wersi.
Bydd yr ymchwilio a’r darllen dilynol yn fodd i werthuso’r cofnodion a chanfyddiadau’r wers ac i werthfawrogi’r addysgu a’r dysgu yn perthyn i’r arsylwad. Adlewyrchir hyn ar arfer personol i’r dyfodol. I ddechrau, anelir cefnogi plant wrth eu dysgu. Bydd addasu gweithgareddau i’r plant yn cynnwys adnoddau dosbarth, fel y sonnir yn namcaniaeth Montessori (1966, dyfynnwyd yn Allen & Gordon, 2011), a hefyd yr amgylchedd dosbarth a nodir yn namcaniaeth Dewey (1938, dyfynnwyd yn Williams, 2017) yn arfer da. Gwnaiff hyn gynnal chwilfrydig plant wrth gwblhau tasgau (Pritchard, 2014). Bydd ystyried gofynion cwricwlaidd cyn cynllunio gwersi er eto’n arfer da er mwyn gwneud yn siŵr fod cynnwys a sgiliau’r wers yn briodol.
Rhan 3: Fy nosbarth delfrydol [image: ]
Yn ystod pontio fe wnes i edrych ar y dosbarth yn fanwl, fe oedd yn ddeniadol iawn a synnwyd ar yr amrywiol ardaloedd yn yr ystafell. Ysgrifennwyd pob peth yn yr ystafell ddosbarth ar gyfer datblygiad y plant megis arddangosfeydd y dosbarth. Yn wir roedd yna le i bopeth a oedd popeth yn ei le yno i sicrhau profiadau cyfoethog i’r disgyblion. Edrychwyd yr arddangosfeydd yn addysgiadol iawn ac roedd yna rhai arddangosfeydd yn canmol y plant, yn cynnwys seren yr wythnos, siaradwr Cymraeg y dydd a hefyd gwaith o eiddo’r plant. Gwnaeth yr athrawes ddefnydd o’r awyr agored wrth greu sied model rôl a gweithgareddau dŵr tu allan i’r dosbarth. Ysbrydolodd hyn yr ystafell ddosbarth delfrydol a amlinellir ar ffurf poster. Anelwyd y poster dosbarth delfrydol at y Cyfnod Sylfaen.
Amlinella ymchwil yr angen am amgylchedd dosbarth effeithiol er mwyn i’r plant ddysgu yn effeithiol. Allweddol ydyw felly i athrawon y Cyfnod Sylfaen feddwl am gynllun i’r dosbarth a fydd yn gweithio i’r holl ddisgyblion gan gefnogi datblygiad sgiliau unigol, pâr, grŵp a dosbarth cyfan. Sicrha hyn bod y plant yn cael llawer o wahanol gyfleoedd o fewn y dosbarth wrth ddysgu. Hyblygrwydd fydd y nod gan alluogi’r plant i ddysgu mewn ffyrdd creadigol er mwyn hybu eu dysgu o fewn y dosbarth (Stronge, 2018). Dywedwyd Llywodraeth Cymru (2015) fod yr hawl i blant chwarae, datblygwyd hyn gan UNCRC (2015). Yn fy nosbarth delfrydol gwelwyd llawer o gyfleoedd i’r plant chwarae wrth ddysgu gan ei bod nhw’n gallu datblygu cymaint o sgiliau wrth chwarae (Pritchard, 2014). Dywedwyd Macintyre (2015) bod chwarae yn hanfodol i ddatblygu sgiliau, cynyddu hyder wrth iddynt archwilio, cymdeithasu gydag eraill a datrys problemau.
Pwysleisia seicolegwyr addysg bod yr amgylched dosbarth yn gallu cael dylanwad mawr ar ddysgu plant. Mae ymchwil hefyd yn dangos bod plant sy’n teimlo’n rhan o’r dosbarth yn fwy parod a chyda mwy o ddiddordeb i ddysgu (Leimanis-Wyatt, 2010). Yn yr ystafell ddelfrydol sicrheir bod y celfi yn addas o ran maint i’r plant fel anogir Montessori (1966).  Bydd hyn yn sicrhau bod y plant yn cael y profiadau iawn o fewn yr amgylchedd dosbarth ac yn gallu datblygu o’r profiadau maen nhw wedi cael o fewn y dosbarth a’r tu allan (Isaacs, 2012). Yn ôl damcaniaeth Dewey, dywedodd yr elfen bwysicaf o ddysgu yw’r plentyn ei hun a bod plant yn gallu fod yn annibynnol. Dylai dysgu’r plant canolbwyntio ar ryngweithio cymdeithasol yn hytrach na’r ffordd draddodiadol o ddysgu yn ei farn ef (Aubrey a Riley, 2016). Gosodwyd llawer o wahanol elfennau o fewn fy nosbarth delfrydol i hybu annibyniaeth plant ac fel bod y cyfle i’r plant cael fwy o ryddid.
Mae arddangosfa sydd yn dathlu gwaith disgyblion o fewn y dosbarth yn bwysig iawn gan fagu hyder plant wrth weld eu gwaith yn gyhoeddus ar fur y dosbarth. Bydd plant yn ymfalchïo yn eu gwaith a gwaith eu cyfoedion wrth weld hyn. Gellir manteisio ar bob cyfle hefyd i dynnu sylw ymwelwyr a rhieni’r plant at y gwaith fel gallant uniaethu gyda’r hyn mae’r plant wedi bod yn gwneud o fewn y dosbarth (Charlesworth, 2005). Pwysleisia Tassoni (2002) nad taclusrwydd yw mesur llwyddiant y gwaith hwn ond yn hytrach mae’n ddathliad o ymdrech y disgyblion a’r amser a gymerwyd i greu. Aiff Tassoni (2002) ymlaen i ddatgan bod arddangos y gwaith yn hybu disgyblion i wneud fwy o waith. Gall arddangosfeydd o fewn y dosbarth rhannu gwybodaeth a hyd yn oed cynnwys dathliadau e.e. Nadolig, Calan Gaeaf ac yn y blaen.
Mae defnyddio mat yn y dosbarth yn effeithiol oherwydd gall plant ddiffinio lle mae angen iddynt eistedd pan maent yn gwneud tasg ar y bwrdd gwyn rhyngweithiol neu’n gwneud tasg fel dosbarth cyfan gyda’r athrawes ddosbarth. Mae hefyd yn cynnig eisteddle cyfforddus i’r plant, yn enwedig os ydynt yn eistedd am gyfnod hir (Leimanis-Wyatt, 2010). Ymhellach, mae’n bwysig i’r plant ddysgu yn y ffyrdd yma oherwydd ei bod yn ei annog i ddysgu’n weithredol a gall plant gofyn cwestiynau ac archwilio, cysylltir hyn â damcaniaeth Piaget (1896- 1980). Fe wnaeth Piaget ffafrio'r mynegiant “construction rather than instruction” sydd yn cysylltu â phlant o fewn y dosbarth yn cymryd cyfrifoldeb dros ddysgu ei hun wrth fod yn archwiliol a ofyn cwestiynau i’r athro/wes (Grigg, 2010).
Defnyddir bwrdd gwyn rhyngweithiol ar gyfer gwaith grŵp gan amlaf.  Byddai modelu defnydd effeithiol ohono yn fodd i’r plant allu dysgu sut i’w ddefnyddio yn hyderus ac annibynnol (Diller, 2008). Felly hefyd y cyfrifiaduron o fewn y dosbarth. Gallant wneud hyn yn drawsgwricwlaidd hefyd (Leimanis-Wyatt, 2010). Drwyddynt hybir sgiliau cymhwysedd digidol disgyblion ac ymateb i argymhellion yr Athro Donaldson (2015).  Dylai plant fanteisio ar gyfleoedd i ddefnyddio technoleg yn hyderus ac yn greadigol a magu sgiliau digidol i’w defnyddio mewn cymdeithas heddiw i’r dyfodol (Llywodraeth Cymru, 2016).
Mae ardal goginio a’r defnydd o sinc ac oergell yn ddefnyddiol iawn o fewn dosbarth y Cyfnod Sylfaen gan fod plant yn gallu datblygu eu sgiliau coginio a hefyd ehangu eu gwybodaeth am fwyd, iechyd a hylendid personol. Gall plant blasu gwahanol fwydydd wrth wneud gweithgareddau coginio a gallant ddysgu sgiliau gydol oes mewn gwersi coginio. Gyda gordewdra yn broblem yn yr unfed ganrif ar hugain gall gwersi coginio amlygu pwysigrwydd bwyta’n iach (Chen et al., 2014). Eto, ymatebir i argymhellion yr Athro Donaldson (2015) megis creu “unigolion iach hyderus sydd yn gallu yn cymhwyso gwybodaeth am effaith diet ac  ymarfer ar iechyd corfforol a meddyliol yn eu bywyd pob dydd” (Llywodraeth Cymru, 2016, tud 31).
Ardal arall mewn dosbarth delfrydol fyddai ardal celf a dylunio.  Mae hyn yn bwysig gan fod plant yn gallu gweld bod celf yr un mor bwysig â meysydd eraill o fewn dosbarth. Mae’r ardal gelf a dylunio wedi’i lleoli yn agos i sinc y dosbarth fel bod y plant yn gallu golchi eu dwylo yn syth ar ôl gwneud gweithgaredd (Leimanis-Wyatt, 2010). Cysylltir hyn i’r Athro Donaldson (2015) a’r diben “gyfranwyr mentrus, creadigol sydd yn meddwl yn greadigol er mwyn ail-lunio a  datrys problemau (Llywodraeth Cymru, 2016, tud 31)”. Gall plant fod yn greadigol iawn wrth wneud celf a dylunio gan fod llawer o opsiynau a dewis i wneud pethau yn wahanol ffyrdd drwy gelf a dylunio (MacBlain, 2014).
Dywed Stronge (2018) fod lleoli bwrdd athrawes o flaen byrddau'r plant yn awgrymu dull penodol o ddysgu o fewn dosbarth. Mae o’r farn fod dosbarthu byrddau o gwmpas dosbarth o gymorth. Rhydd hyn gyfle i ddisgyblion gydweithio ac anoga dysgu hyblyg. Gyda desgiau siâp cylch caiff ddisgyblion gyfle i weithio fesul grŵp (Stronge, 2018). Hefyd, gosodwyd y byrddau lle maen nhw yn y dosbarth fel bod ddim llawer o wrthdyniad o’i chwmpas fel bod y plant yn gallu canolbwyntio o fewn gwersi.
Un o’r delweddau pwysig iawn o fewn dosbarth yw’r cornel darllen. Datblygir cymaint o sgiliau trwy ddarllen. Mae’n bwysig amlinellu arwyddocâd darllen fel gall plant gwerthfawrogi hyn. Dylid cynnig amrywiaeth o destunau darllen o fewn y dosbarth, fel y gwelir ar y silff ddarllen yn y poster. Rhaid diweddaru’r llyfrau er mwyn cynnal diddordeb plant. Pwysigrwydd bod y cornel darllen wedi’i osod mewn man sydd yn eithaf tawel heb wrthdyniad o’r dosbarth fel bod y plant yn gallu canolbwyntio wrth ddarllen llyfr (Leimanis-Wyatt, 2010). Dywed Drake (2001) y dylai pob ymdrech cael ei wneud er mwyn hybu sgiliau llenyddiaeth tu allan i’r dosbarth. Cefnogir hyn drwy leoli cornel darllen y tu allan i’r ystafell ddosbarth. Fydd clustogau wedi’i osod o fewn y cornel darllen allanol i wneud yn fwy cyffyrddus i’r plant (Drake, 2001).
Tu allan:
Mae dysgu y tu allan yn bwysicach nag erioed (Cremin, ac Arthur, 2014). Ychwanegwyd dysgu y tu allan o fewn polisïau neu ddogfennau sydd yn perthyn i’r cwricwlwm (Woonton, 2010). Dywed Estyn (2011) fod dysgu yn yr awyr agored yn hybu lles a meddwl, disgyblaeth a sgiliau corfforol. Er hyn noda Estyn (2011) nad ydy dysgu y tu allan yn cael ei wneud digon er mwyn datblygu sgiliau plant o fewn pynciau fel mathemateg a thechnoleg gwybodaeth. Gellir defnyddio llawer o adnoddau wahanol tu allan i’r dosbarth sydd yn gallu cynnig dewis estynedig i’r athro/wes ddosbarth ac yn gallu datblygu sgiliau’r plant. Datblygwyd sgiliau echddygol bras y plant yn llawer fwy y tu allan yn yr agored (Drake, 2001). Anelwyd i’r ardal allanol rhoi’r cyfle i’r plant gael gwahanol gyfleoedd wrth ddysgu. Cysyllta hyn gyda UNCRC (2015) a’r erthygl 31 sydd yn cynnwys yr hawl i blant ymuno ag ystod eang o weithgareddau (Llywodraeth Cymru, 2015).
Gwnaiff plannu planhigion a thyfu llysiau a ffrwythau hybu sgiliau’r plant . Can gyfle i  arsylwi tyfiant dros gyfnod o amser. Anoga hyn empathi gyda byd gwaith a swyddogaeth eraill e.e. ffermwyr. Gall plant ddefnyddio’r ffrwythau a llysiau yn eu gwersi coginio hefyd. Arweinia hyn yn naturiol at astudio trychfilod a bwystfilod bychain (Bucklin-Sporer a Pringle, 2010).
Mae’n bwysig bod plant yn cael amrywiaeth o wahanol ffyrdd o chwarae synhwyraidd fel blwch tywod, gwair, mwd, dŵr a gwahanol ddefnyddiau o fewn yr ysgol. Drwy gynnig llawer o brofiadau gwahanol o fewn chwarae synhwyraidd gall disgyblion ddatblygu llawer o sgiliau gwahanol (Gascoyne, 2012) megis sgiliau iaith, twf gwybyddol, sgiliau datrys problemau, sgiliau modur a sgiliau cymdeithasol (Gascoyne, 2016). Ymhellach, mae’n bwysig fod deunyddiau naturiol yn cael eu defnyddio nid rhai drudfawr. Y rheswm am hyn yw bod hyn yn gallu ehangu meddyliad creadigol y plant wrth feddwl am ffyrdd gwahanol i’w defnyddio (MacBlain, 2014). Mae hyn yn gysylltiedig â Maes Dysgu a Phrofiad Y Celfyddydau Mynegiannol gan “gynnig cyfleoedd i ymchwilio, mireinio a chyfleu syniadau, gan ddefnyddio’r meddwl, y dychymyg a’r synhwyrau mewn ffordd greadigol” (Llywodraeth Cymru, 2015, tud 43).
Mae plant wrth eu bodd yn chwarae rôl ac maent yn elwa llawer o’r profiad. Gellir defnyddio thema i gyfoethogi’r ardal neu ddarnau o ddefnyddiau aml bwrpas. Hwyrach gwnaiff hyn wella sgiliau dychymyg plant hefyd. Dylid cyflwyno gwrthrychau gwahanol o fewn yr ardal chwarae rôl  yn ogystal (Leimanis-Wyatt, 2010). Dengys ymchwil yr angen  i gynnwys plant wrth gynllunio ardal chwarae rôl fel eu bod yn gallu magu perchnogaeth ohoni. (Charlesworth, 2005). Cysyllti’r hyn gyda damcaniaeth Reggio Emillia gan fod y damcaniaeth yn edrych ar berthnasau cymdeithasol rhwng plant, mae hyn yn cael ei wneud trwy chwarae rôl gan fod y plant gan amlaf yn gwneud stori i fyny ac yno actio’r stori allan gyda’i gilydd. Gall chwarae rôl hefyd cysylltu â’r rhan chwarae brofiadol gan fod y plant yn cael dewis gwahanol wrthrychau a defnyddiau o fewn ardal chwarae rôl ac yn gallu defnyddio nhw mewn unrhyw ffyrdd maen nhw angen. Fyddaf yn rhoi gwrthrychau gwahanol o fewn yr ardal chwarae rôl sydd ddim yn gysylltiedig ag unrhyw beth sydd wedi’i wneud o fewn y dosbarth er mwyn ehangu ei chreadigrwydd (Siencyn, 2010).
Nod cynnwys ffrâm ddringo yn yr ardal allanol yw datblygu sgiliau echddygol bras y plant yn cynnwys symudiadau newydd, datblygu cryfder, gwella cydlynant ac ati. Mae hyn yn bwysig iawn i blant gan helpu’r broses o ddatblygiad corfforol tra eu bod yn cael hwyl. Mae hefyd yn datblygu sgiliau datrys problemau a chydweithio gydag eraill (White, 2017).
I ddiweddu, wrth greu fy nosbarth delfrydol yr wyf wedi dysgu llawer am arfer fy hun a beth wnaf yn fy nosbarth yn y dyfodol i sicrhau bod y plant yn cael y mwyaf allan o’i ddysgu. Mae’n bwysig rhoi gwahanol brofiadau i’r plant i amlygu sgiliau creadigol ac i ddatblygu dychymyg.  Efallai bod rhai plant ddim yn ddigon ffodus i gael y profiadau gwahanol yma adref felly mae’n hynod o bwysig i gynnig y cyfleoedd yma iddynt o fewn eu hamgylchedd dysgu (Leimanis-Wyatt, 2010). Wrth edrych ar erthygl 29 yn UNCRC (2015) sef hawliau plant, dywedwyd dylai addysg helpu i ddefnyddio a datblygu gallu plant a’u talentau. Hefyd, dylai helpu i ddysgu plant sut i fyw yn heddychlon, trin pobl gyda pharch ac i amddiffyn yr amgylchedd o’i chwmpas. Byddaf yn anelu at gyflawni hyn a thu hwnt gan y plant yr wyf yn eu dysgu (Llywodraeth Cymru, 2015). Dwi hefyd yn credu bod dysgu y tu allan yn yr awyr iach yn hynod o bwysig ac yn gallu datblygu bob sgil plentyn. Mae’n rhoi’r cyfle i weld amgylchedd arall ond am y dosbarth (Stronge, 2018). Fel y soniwyd yn flaenorol dywed Estyn (2011) fod dysgu yn yr awyr agored yn hybu lles a meddwl, disgyblaeth a sgiliau corfforol. Ymhellach dywedwyd nad ydy dysgu y tu allan yn cael ei wneud digon er mwyn datblygu sgiliau plant o fewn pynciau fel mathemateg a thechnoleg gwybodaeth felly dwi’n gallu gweld pa mor bwysig ydy o i ddatblygu’r sgiliau yma i’r plant a rhoi’r cyfle iddynt ddysgu yn yr awyr agored (Estyn, 2011).

